ພວກກູ້ໄພ ຄົ້ນຫາ ຜູ້ລອດຊີວິດ ຈາກເຫດ ແຜ່ນດິນໄຫວ ໃນ ອິນໂດເນເຊຍ
ປະຊາຊົນຫຼາຍພັນຄົນ ໄດ້ໄປອາໄສຢູ່ໃນວັດອິສລາມ ແລະ ບ່ອນພັກ ຊົ່ວຄາວແຫ່ງອື່ນໆ ແລະອີກຈຳນວນໜຶ່ງ ພາກັນນອກນຢູ່ຂ້າງນອກ.
ໃນວັນພະຫັດມື້ນີ້ພະນັກງານກູ້ໄພໃນປະເທດ ອິນໂດເນເຊຍ ໄດ້ຊອກຫາປະຊາຊົນຜູ້ທີ່ ອາດຕິດຄ້າງຢູ່ ມື້ໜຶ່ງຫຼັງຈາກເຫດແຜ່ນດິນໄຫວໄດ້ເກີດຂຶ້ນໃນແຂວງ Aceh, ໃນຂະນະ ທີ່ບັນດາເຈົ້າໜ້າທີ່ໄດ້ຮ້ອງຂໍການ ຊ່ວຍເຫລືອດ້ານວັດຖຸການແພດ ແລະ ອຸປະກອນອື່ນໆ ເພື່ອນຳໄປຊ່ວຍຜູ້ທີ່ໄດ້ຮັບບາດເຈັບ ຫຼື ບໍ່ມີທີ່ຢູ່ ແຜນດິນໄຫວທີ່ມີຄວາມແຮງ 6 5 ໄດ້ເຮັດໃຫ້ປະຊາຊົນຫຼາຍກວ່າ 100 ຄົນເສຍຊີວິດ ແລະ ໄດ້ຮັບບາດເຈັບຫຼາຍກວ່າ 600 ຄົນ ມັນໄດ້ເກີດຂຶ້ນຢູ່ເຂດເໜືອສຸດຂອງເກາະ ສຸ ມາດຕຣາ ໃນຕອນເຊົ້າຂອງວັນພຸດວານນີ້, ເຮັດໃຫ້ເຮືອນຫຼາຍສິບຫຼັງພັງລົງ, ພ້ອມກັບ ເມືອງ Pidie Jaya ເປັນເມືອງທີ່ໄດ້ຮັບຜົນກະທົບຮຸນແຮງສຸດ ປະຊາຊົນຫຼາຍພັນຄົນໄດ້ໄປອາໄສຢູ່ໃນວັດອິສລາມ ແລະ ບ່ອນພັກ ຊົ່ວຄາວແຫ່ງອື່ນໆ, ໃນຂະນະທີ່ຄົນອີກຈຳນວນໜຶ່ງພາກັນນອນຢູ່ພາຍນອກ ລັດຖະບານໄດ້ປະກາດພາວະ ສຸກເສີນ 2 ສັບປະດາໃນແຂວງ Aceh ອົງການກາງແດງ ອິນໂດເນເຊຍ ໄດ້ແຈກຢາຍຜ້າຫົ່ມ, ອຸປະກອນສຸຂະອະນາໄມ ແລະ ຜ້າຢາງໃຫ້ຜູ້ທີ່ໄດ້ຮັບຜົນກະທົບໂດຍເຫດແຜ່ນດິນໄຫວ ແລະ ໄດ້ຮຽກຮ້ອງໃຫ້ປະຊາຊົນ ບໍລິຈາກເລືອດເພື່ອຊ່ວຍເຫຼືອຜູ້ທີ່ໄດ້ຮັບບາດເຈັບ ບັນດາອາສາສະໝັກຍັງໄດ້ເດີນທາງໄປເຂດທີ່ໄດ້ຮັບຜົນກະທົບໂດຍແຜ່ນດິນໄຫວ ເພື່ອ ເລັ່ງສົ່ງຄົນໄປໂຮງໝໍ, ເຊິ່ງຕອນນີ້ມີຄົນເຈັບລົ້ນເຫຼືອແລ້ວ ທ່ານ Sutopo Nugroho ໂຄສົກຈາກອົງການຄຸ້ມຄອງໄພພິບັດແຫ່ງຊາດຂອງ ອິນໂດເນ ເຊຍ ໄດ້ກ່າວວ່າ ອີງຕາມການກ່າວຂອງທ່ານ Nugroho, ພະນັກງານຢ່າງໜ້ອຍ 1,000 ຄົນ ລວມທັງເຈົ້າ ໜ້າທີ່, ທະຫານ, ແລະ ອາສາສະໝັກ ໄດ້ຖືກສົ່ງໄປສະຖານທີ່ເກີດເຫດເພື່ອຊ່ວຍເຫຼືອຜູ້ທີ່ ໄດ້ຮັບເຄາະຮ້າຍ